Վռամ Բեջանյան

Վռամ Եզեկի Բեջանյան ( -), հայ բժիշկ, Հայրենական մեծ պատերազմի մասնակից։

Կենսագրություն 
Սովորել է Կիրովականում։ 1938 թվականին ավարտել է Երևանի բժշկական ինստիտուտը և մինչև 1940 թվականը աշխատել է Սիսիանում որպես առողջապահության բաժնի վարիչ։ 1941 թվականին տեղափոխվել է Կիրովական, աշխատել ընդամենը երկու ամիս։ Հունիսի 23-ին զորակոչվել է բանակ։ 1941 թվականին խորհրդային զորամիավորումների կազմում Իրանում էր, ապա տեղափոխվել է Հյուսիսային Կովկաս։ Մասնակցել է Կրասնոդարի, Թամանի, Ղրիմի ազատագրման համար մղված մարտերին, որոնցից մեկի ժամանակ վիրավորվել է։ 1943 թվականին Սիմֆերապոլում բժշկական հանձնաժողովը որոշում է բժիշկ Բեջանյանին ուղարկել Այսրկովկասի զինվորական օկրուգի հրամանատարության տնօրինության տակ։ Որպես հաշմանդամ ազատվել է բանակից և եկել է Երևան։ Որոշ ժամանակ աշխատելուց հետո, 1945 թվականին ուղարկվում է Կիրովական, ուր աշխատում է 25 տարի՝ վարելով տարբեր պաշտոններ։ 1970 թվականին անցել է կենսաթոշակի։

Ծանոթագրություններ 

Հայ բժիշկներ
Երկրորդ համաշխարհային պատերազմին մասնակցած հայեր
Երևանի պետական բժշկական համալսարանի շրջանավարտներ